**สุภาษิตคำโคลง**

**พระมาลัยเทพเถรเจ้าเสด็จจาริกไปโปรดสัตว์นรก**

 สุราเมรยะปานะ ปาโน

 ดื่มกินด้วยโลโภ บมิเว้น

 นิรยะสังวัตนิโก นรกอยู่ เรือนฤา

 แม้วพ้นจากนรกเร้น เป็นเปรตซ้ำกรรมสนอง

 แสนกัลป์กำหนดไว้ นรกานต์

 เป็นสัตว์เป็นเดรัจฉาน เนิ่นช้า

 แม้กรรมวิบากนาน ทนเทวษ

 เศษกรรมนั้นยังถ้า ติดเต้าตามสนอง

 เกิดเป็นมนุษย์ซ้ำ เสียสกล

 **หินชาติ๑**ต่ำทุรพล ชั่วช้า

 กรรมก็เต้าติดตน คือสุ- นัขนา

 เป็นคนเป็นสัตว์บ้า อยู่ช้า**หึง๒**นาน ๚ะ

 กล่าวด้วยลักษณะห้า แห่งศีล

 ผิวเป็นอาจิณ โทษล้ำ

 ปาณาสุรากิน เป็นนิจ

 จะตกอวิจีซ้ำ สุดพ้นพุทธันดร

๑ มีกำเนิดต่ำ, เลวทราม

๒ นาน